Oldedalen

Oldedalen er en sydvendt dal og bygdesamfunn innerst i Nordfjord, sør for Olden i Stryn kommune.stadnamn.kartverket.no Sentralt i dalen er Oldevatnet og Oldenelva som renner gjennom dalen og ut i Nordfjorden. norgeskart.no

Dalen er en jordbruksbygd som fra 1800-tallets siste halvdel har vært preget av turisme. Den har derfor mange turistrettede tiltak. Særlig kjent er turiststedet Briksdalsbreen. Briksdalen er en kort (om lag 3 km) østvendt sidedal innerst i Oldedalen med Briksdalsbreen og Jostedalsbreen nasjonalpark lengst mot øst i dalen.
mini|left|Turistsenteret Fjellstova ligger ved dalens utløp, herfra går veien i svinger 2,5 km inn til Briksdalsbreen
Tjøtafossen er en hestehalefoss som faller i brevannet ved breen.

I Oldedalen ligger Hansa bryggeris tapperi for Olden brevann.

Oldedalen er en frodig bygd med et godt grunnlag for landbruk. Innerst i dalen ligger gårdene Gytri, Yri, Rustøen, Mykløen, Høgalmen, Myklebust, Melkevold, Briksdal, Åbrekk, Tungøen, Åberg og Kvamme.norgeskart.no

 Kulturminner 
Ljosheim kapell er bygdas kirke. 

Forbygninger ved Rustøyelvi. Dette er en mindre elv med utspring fra Myklebustbreen. På høyre side av elva er det bygd et flomsikringsanlegg i form av en ledevoll på 350 m. Anlegget beskytter bebyggelse, jordbruksjord og fylkesveg på Rustøen. Anlegget er bygd opp av avrundede steiner og grus som elva har fraktet med seg. Rustøyelv har ofte forårsaket store skader under flom. Under flom bryter elver i bratte skråninger seg lett ut av elveløpet for å ta et nytt løp. Er det en breelv, er sjansen stor for at den fører med seg svært mye stein og grus. Under flom i 1905, 1932, og 1941 skapte Rustøyelv store skader. Det ble utført sikringsarbeid og elveløpet ble ført tilbake til sitt opprinnelige løp.    

Ved Åberg og Tungøyreina er registert tufter etter et forhistorisk gårdsanlegg. 

 Referanser 

Eksterne lenker
 Olden - Store norske leksikon
 Briksdal - briksdal.no
 Jostedalsbreen nasjonalpark

Kategori:Bosetninger i Stryn
Kategori:Bygder og grender i Vestland
Kategori:Daler i Vestland